SET ปิดพุ่งกระฉูด 38 จุด ทะลุ 1,500! รับแรงซื้อกลุ่มพลังงาน-DELTA แวลู่ทะลุ 1.15 แสนลบ.
SET ปิดพุ่งกระฉูด 38 จุด ทะลุ 1,500! รับแรงซื้อกลุ่มพลังงาน-DELTA แวลู่ทะลุ 1.15 แสนลบ. โดยดัชนีปิดตลาดวันนี้ ที่ระดับ 1,506.65 จุด เพิ่มขึ้น 38.41 จุด หรือ 2.62% มูลค่าการซื้อขาย 1.15 แสนล้านบาท
5 ม.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,506.65 จุด เพิ่มขึ้น 38.41 จุด หรือ 2.62% มูลค่าการซื้อขาย 1.15 แสนล้านบาท
10 หุ้นดันดัชนีวันนี้

ด้าน นายปิยะทัศน์ พาโสมนัสสกุล นักวิเคราะห์ด้านกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยวันนี้ปรับตัวขึ้นได้ดีเกินคาด จากความเชื่อมั่นในประเทศที่มีมากขึ้นหลังไม่มีการล็อกดาวน์ทั่วประเทศ ทำให้กิจกรรมทางเศรษฐกิจยังสามารถเดินหน้าต่อไปได้บ้าง ทำให้ผลกระทบจากการแพร่ระบาดไวรัสโควิด-19 ในประเทศจึงมีน้อยกว่าคราวก่อน และสถานการณ์การแพร่ระบาดในประเทศก็ถือว่ายังสามารถคุมได้ในระดับหนึ่ง ดังนั้น นักลงทุนจึงกล้าที่จะเข้ามาซื้อ แต่ก็ต้องระวังแรงขายด้วยเพราะดัชนีฯขึ้นมาเหนือแนว 1,500 จุดยังไม่แข็งแกร่ง เพราะเป็นการขึ้นมาจากแรงดันของหุ้นบางตัวอย่าง DELTA และหุ้นในกลุ่มโรงไฟฟ้า ซึ่งทำให้ตลาดยังเปราะบางอยู่
นอกจากนี้ มีความเป็นไปได้ที่ Fund Flow จะไหลเข้ามาตลาดฯในวันนี้ เห็นได้จากมูลค่าการซื้อขายที่ขึ้นมาในระดับกว่าแสนล้านบาท ทั้งนี้ตลาดบ้านเราวันนี้ปรับตัวขึ้นได้ดีกว่าตลาดหุ้นอื่นในภูมิภาคเอเชียที่เคลื่อนไหวในแดนบวกกันเป็นส่วนใหญ่ ขณะที่ตลาดในยุโรปเทรดบ่ายนี้ก็ติดลบเล็กน้อย ส่วนดาวโจนส์ฟิวเจอร์สก็บวกเล็กน้อย โดยต่างรอดูผลการเลือกตั้งสมาชิกวุฒิสภารอบสองในรัฐจอร์เจีย ของสหรัฐ หากพรรคเดโมแครตชนะการเลือกตั้งจะทำให้ทางพรรคสามารถครองอำนาจเบ็ดเสร็จทั้งในทำเนียบขาว วุฒิสภา และสภาผู้แทนราษฎร ซึ่งจะทำให้ผลักดันมาตรการปรับขึ้นภาษีนิติบุคคลภายใต้รัฐบาลของนายโจ ไบเดน เป็นไปได้ง่ายขึ้น ซึ่งหากมีการปรับขึ้นภาษีฯจริงนักลงทุนก็คงจะมองว่าตลาดสหรัฐฯแพงแล้ว และอาจมีแรงขายออกมาได้ และหันไปซื้อหุ้นใน Emerging Market รวมถึงตลาดหุ้นไทยด้วย
อีกทั้งให้ติดตามผลการประชุมกลุ่มประเทศผู้ส่งออกน้ำมันและชาติพันธมิตร (โอเปกพลัส) ซึ่งมีประเด็นในเรื่องการเพิ่มกำลังการผลิตก็ต้องรอดูว่าจะเพิ่มหรือไม่ หากเพิ่มกำลังการผลิตก็มีผลต่อราคาน้ำมันด้วย และให้ติดตามธนาคารโลกที่จะพูดถึงเศรษฐกิจโลกปีนี้อย่างไรบ้าง
สำหรับแนวโน้มการลงทุนในวันพรุ่งนี้ (6 ม.ค.) นายปิยะทัศน์ กล่าวว่า ตลาดฯยังมีโอกาสที่จะเคลื่อนไหวในแดนบวกได้อยู่ พร้อมให้แนวรับ 1,485-1,490 จุด ส่วนแนวต้าน 1,510-1,515 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA     มูลค่าการซื้อขาย   9,517.68 ล้านบาท  ปิดที่  64.00 บาท  เพิ่มขึ้น  10.50 บาท
GPSC   มูลค่าการซื้อขาย   7,692.68 ล้านบาท  ปิดที่  84.75 บาท  เพิ่มขึ้น   5.75 บาท
DELTA  มูลค่าการซื้อขาย   6,144.47 ล้านบาท  ปิดที่ 656.00 บาท  เพิ่มขึ้น 128.00 บาท
GULF   มูลค่าการซื้อขาย   3,944.01 ล้านบาท  ปิดที่  37.25 บาท  เพิ่มขึ้น   1.75 บาท
PTT    มูลค่าการซื้อขาย   3,181.67 ล้านบาท  ปิดที่  42.00 บาท  ลดลง    0.50 บาท
 
ตลาดหุ้นเอเชีย
